Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: Az Alkotmánybírósághoz több indítvány érkezett a közalkalmazottak jogállásáról szóló 1992. évi XXXIII. törvény
Paragraph Index: 70

(2) bekezdése alkotmányellenességének megállapítása és megsemmisítése tárgyában. Az Alkotmánybíróság az indítványokat egyesítette és azokat egy eljárásban bírálta el. Az egyik indítványozó a Kjt. 64. § (2) bekezdése, valamint a 87. § (2) bekezdésének c) pontja alkotmányellenességének megállapítását és megsemmisítését kérte, miután álláspontja szerint a Kjt. hivatkozott rendelkezései — figyelemmel az Alkotmány 70/A. §-ára — diszkriminatívak, mert nézete szerint a fenti rendelkezések alapján a közalkalmazotti jogviszony idõtartama alatt teljesített kötelezõ sor- és tartalékos katonai szolgálatban eltöltött idõ nem teljes mértékben kerül a közalkalmazotti jogviszony idejébe beszámításra. Egy másik indítványozó álláspontja szerint a közalkalmazottak közötti oly módon történõ különbségtétel, hogy a sorkatonai szolgálatukat a közalkalmazotti jogviszony kezdete elõtt vagy annak idõtartama alatt töltötték le, diszkriminációt okoz a közalkalmazottak fent megjelölt csoportjai között. Egy indítványozó kérte továbbá az Alkotmánybíróságot,

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes